Garbiñe Ubeda

Garbiñe Ubeda Goikoetxea (Ibarra, Gipuzkoa, 1967ko maiatzaren 4a) euskal idazlea eta diseinatzailea da. Euskal Idazleen Elkarteko lehendakari izen zen 2018tik 2022ra.

 Biografia 
Txikitan hartu zion afizioa marrazteari, idazteari bezala, eta ofizio bihurtu ez baditu ere era horretako jarduera askotan parte hartu du: hainbat liburu idatzi ditu, jolas grafiko interaktiboak sortu ditu, ilustratzaile moduan lan egin du (Aiurri Txiki aldizkaria, www.ikusbera.eus...), Xabiroi aldizkarirako gidoitxoak idatzi ditu edo hitzaldietan graphic recording egin du. Hamabostean behin zinta grafiko bat egiten du, 9 aldizkaritan argitaratzen dena, baita haurrentzako denbora-pasak ere Tokikom osatzen duten zenbait komunikabidetan.

Lan bat baino gehiago eduki ditu bizitzan zehar, kazetari eta diseinatzaile lanetan ibili da, baina zentzu zabalago batean beti lan egin du hitza eta irudia uztartzen. Euskal filologia ikasten ere hasi zen, baina azkar batean jauzi egin zuen lan mundura, haren esanetan, garbi zeukalako lan egiteko sortu zela. Geroago bukatu zituen filologiako ikasketak (2024an Baionan).

Kazetari moduan Argia aldizkarian hasi zen kolaboratzen, baina ez zen bertan finko gelditu, eta gero beste hedabide batzuetatik pasa da. 

Tolosako Udaleko zinegotzi hautatu zuten 1991ko maiatzaren 26ko udal hauteskundeetan, Herri Batasuna alderditik aurkeztuta.

2018ko martxotik 2022ko martxora Euskal Idazleen Elkarteko lehendakaria izan zen.

 Lanak 
 Kronika 
 Negu Gorriak - Ideia zabaldu tour 95 (1995, Susa)

 Narrazioa 
 Asteburu zuri bat (2018, Farmazia Beltza)
 Bederatzi kontu txiki (2020, Booktegi)

 Saiakera 
 Mila ezker (2009, Susa) Ezkertien eta albotasunaren gaineko saiakera.
 Zaharkitze programatua (2021, Booktegi)
 Martxelo Otamendi. Handira jotzeko kazetaritza (2025, Elkar)

 Nobela 
 Hobe isilik (2013, Elkar)
 Sasieskola (2018, Elkar) Lekukoa gazteentzako nobela-trilogia
 Mehatxua (2019, Elkar) Lekukoa gazteentzako nobela-trilogia
 Esanezinak (2020, Elkar) Lekukoa gazteentzako nobela-trilogia

 Komikia 

 2025ean Maurizia. Biziminaren hotsa komikian argitaratu zuten Euskal Herriko Trikitixa Elkarteak eta Ikastolen Elkarteak Garbiñe Ubedaren gidoiarekin eta Garluk-en marrazkiekin.
2020an Euskarabilaren ahotsak. Basauriko euskara elkartearen lorratza liburua ondu zuen Euskarabila elkartearekin batera.

 Erreferentziak 

 Kanpo estekak 
 «Garbiñe Ubeda», Literaturaren Zubitegia.
 «Garbiñe Ubeda», eLiburutegia.
 «Garbiñe Ubeda» Berria egunkariko ehunka artikulu.
 «Garbiñe Ubeda» Jakin.eus
 «Garbiñe Ubeda» Inguma datu-basea. Artikuluak Jakin eta Hegats aldizkarian. 

Kategoria:XX. mendeko emakume idazleak
Kategoria:XXI. mendeko emakume idazleak
Kategoria:XX. mendeko Euskal Herriko idazleak
Kategoria:XXI. mendeko Euskal Herriko idazleak
Kategoria:Ibarrako idazleak